**Бастауыш сынып оқушыларын жылдам оқуға үйретудің маңызы мен ерекшелігі**

****

Какишева Куралай Болыскановна

«Көктүбек орта мектебі» КММ

бастауыш пән мұғалімі

ШҚО Тарбағатай ауданы Көктүбек ауылы

**Аннотация**

Егеменді еліміздің бүгінгі таңдағы ең басты мақсаты жан жақты әлемдік білім кеңістігінен орын алу болып табылады. Жас ұрпаққа білім беру де, оларды болашақ еліміздің тұтқасы етіп тәрбиелеу әр ұстаздың, әр мектептің ең басты, ең қасиетті міндеті. Осы жазылған жұмыста мәтінді жылдам, әрі дұрыс, әрі мазмұнды түсіне оқи білу үлкен еңбектің жемісі, жылдам оқу техникасын қолданып, балалардың есте сақтау, зейін қою, назар аудару, логиканы, мәтіннің мазмұнын айтуды, сөйлем құрауды дамытатын тағы бір әдіс екенін дәлелдемелер, мысалдар келтірілген. Сонымен қатар, жылдам оқыту кезіндегі кездесетін қиыншылықтар мен оның шешу жолдары көрсетілген.

**Мақсаты:** Оқу жылдамдығын тежейтін қиындықтар мен кедергілерді анықтау мен жою жолдарын жинақтау. Сабақта жаңа технологиялардың әдіс- тәсілдерін қолдану, оқушы жеке тұлға ретінде жеке дара ерекшеліктерін ескеру. Балалардың зейінін тұрақтандыру, қабылдауын және оқу қабілетін дамыту.

**Зерттеу жұмысының міндеттері:**

оқушылардың оқу дағдысын қалыптастыру;

-ауызша және жазбаша байланыстырып сөйлеу тілін дамыту;

-шығармашылық қабілетін дамыту;

-көркем шығармаларды оқуға сүйіспеншілігін арттыру.

**Зерттеу жұмысының өзектілігі:** Бастауыш мектепті бітірген оқушылар оқу жылдамдығын толық меңгеріп шығуы тиіс. Алайда бастауыш мектептегі төрт жыл ішінде олар тек қана оқу процесінің алғашқы қадамдарын ғана игереді. Психолог Т. Г. Егоровтың айтуынша «іштей», саналы, мәнерлі және жүрдек оқу, оқыту процесінің соңғы этаптарында ғана ұстаз ойлаған деңгейге жетеді. Сондықтан бастауыш мектеп сыныптарында балалардың оқу іскерлігі аяқталмайды, ол ұзақ дамудың тек қана алғашқы бөлімі болып табылады. Оқушы үлгеріміне әр түрлі жағдайлар әсер етеді.

**Күтілетін нәтижелер:** Оқу процесін зерттеу мен оның бастауыш сатыдағы даму ерекшеліктеріне байланысты ғалымдардың сүбелі еңбектері зерделенеді. О.В.Лысенконың"Техника быстрого чтения" жүйесі зерделенеді. Оқу шапшаңдығын тежейтін қиындықтар мен кедергілер анықталады.

**Кіріспе**

Балаларды дұрыс, жылдам, әрі түсініп, әрі мәнерлеп оқуға үйрету – бастауыш білім берудегі басты міндеттердің бірі. Бұл міндеттің мәні ерекше. Өйткені оқи білу адамның ілім алу, тәрбиелену және даму процесінде үлкен рөл атқарады. Оқу арқылы – күллі әлемді, соның ішінде өз ішкі әлемін де көріп, танып- біледі. Қазақстанда жүргізіліп жатқан орта білім реформасы мектептік білім берудің жаңа ұлттық моделін жасауды талап етеді. Осыған байланысты сабақта оқу- танымдық ынтымақтастық әрекеттерін ұйымдастыру үшін қазіргі заманғы халықаралық әдіс- тәсілдерді қолданған жөн деп танылып отыр. Жылдам оқу техникасы дегеніміз не?

Кітапты әркім түрліше оқиды. Бірі – бір күнде екі кітап оқыса, екіншісі – жата- жастана асықпай оқығанды жақсы көреді. Бірақ, бәрінен де дұрыс түсіне отырып, жылдам оқу қиын.

«Жылдам оқу техникасы»

1. "Мәтінді асау". Сөзден кейін сөзді оқып отырудың орнына сөз тіркестерін оқыту.

2. Таймер. Алдыға мақсат қойып, сол мақсатқа жететін уақытты нақтылап алу. Тек сөздерді ғана емес, сөз тіркестерін оқуға кететін уақытты да үнемдеу.

3. Маңызды сөздерді іздеу. Кез келген мәтінді «және», «да», «де», «мұнымен қатар», «сонымен» секілді шылаулар мен қыстырма сөздерді оқымай кету арқылы мәтін көлемін қысқарту. Оқу барысында тек «маңызды» сөздерді ғана көруге тырысу. Олар зат есім, етістік, сын есім болуы мүмкін.

4. Алғашқы мақсат. Әр жаңа жолдың алғашқы сөйлеміне ерекше мән беру. Шындығында жақсы жазушы барлық ойын жаңа жолдың алғашқы сөйлемінде жазып, қалғанын сол сөйлемдегі мағынаны дамытуға арнайды. Басқаша айтқанда, азат жолды толық түсіну үшін, алғашқы сөйлеміне мән берсе болды.

5. Тақырып пен тарау атын ерекше ықыласпен оқу. Олардың астарында да көп мағына жатыр.

6. «Бағыттаушыларға» қарау. «Бұдан өзге», «мұнымен қатар» сынды қыстырма сөздер екі мақсатта қолданылады. Біріншіден, осыған дейінгі ойды нақтылай түсу үшін, екіншіден, қосымша мәлімет беру үшін. Ал «осыған сәйкес», «сондықтан» сөздері нәтижені білдіреді.

Оқу жылдамдығын дамыту дегенімізді – ғалымның «шапшаң оқу» деген терминге берген анықтамасымен байланыстыруға болады. Жылдам оқу дегеніміз – текстегі сөздерді қалай болса, солай бастырмалатып немесе сөздердің ара жігін айырмай оқу емес. Бұл – оқығанды түсінетіндей қалыптағы шапшандықпен оқу.  Оқушы – кішкентай оқырман. Жылдам оқудың жай оқудан өзіндік маңызы бар екенін білеміз. Жылдам оқитын, «оқырман» мәтіннің құрылымы мен  маңызына тез бойлап, оның мағыналық бөліктерін пайымдап, салыстыра алады. Жылдам оқудағы негізгі мақсаты- ақыл – ой әрекетінің тиімді әрекетін жүзеге асыру болып табылады. Төменде жай оқушы мен жылдам оқушының ақыл – ой әрекетінің салыстырмалы сипаты көрсетілген. [1]

Оқу жылдамдығын тежейтін қиындықтар

Оқу шапшаңдығын тежейтін себептер өте көп, олардың ішінен негізгі 7 кедергіні атап өту орынды.

1. 1с-әрекеттің табиғи қарқыны.

2. Регресс.

3. Антиципация.

4. Артикуляция.

5. Көрудің аз кеңістігі.

6. Зейіннің деңгейі.

7. Жады.

Аталған себептердің әрқайсысы оқу қарқынына әсер етеді.

1.Іс-әрекеттің табиғи қарқыны. Ic - әрекеттің табиғи қарқыны адамның -темпераментін құраушы қасиет болып табылады. Бұл қасиет басқа да туа біткен қасиеттер сияқты тұрақтылық танытып, ұзақ уақыт бойы өзгеріссіз сақталады. Іc -әрекеттің қарқыны - бұл жады, зейін, ойлау,қабылдау, елестету психикалық, процестері жұмыс істейтін жылдамдық.

2. Регрестер. Регресс - бұл оқығанды қайталап оқу кезіндегі көздің қайта оралу қозғалысы. Бұл өте кеңінен тараған кемшілік. Оқушының оқуында регрестің бар - жоғын байқау әдісі арқылы анықтауға болады. Балаға таныс емес мәтінді оқытыңыз. Осы кезде баланың мәтінді қалай оқитынын жіті қадағалаңыз: көз қозғалысы мен оқу тіліне көңіл аударыңыз. Егер оқу барысында баланың көзі қайталап оқу үшін жиі -жиі артқа орала берсе (бала әуелі іштей оқиды, содан соң дауыстап оқиды) немесе ол бір жолдағы сөздерді түсіну үшін қайталап оқи берсе, онда оқудың бала қолданып отырған бұл тәсілінде регрестің бар болғаны. Peгpестің бар болу себептері:

1.Әдеттің әсері.

2.Мәтіннің қиын болып көрінуі.

3.Зейіннің жоқтығы.

3.Антиципация. \_\_ Адамдар оқып отырып көптеген сөздің аяғын оқымайды. Яғни, ол сөздің мағынасын оқымай тұрып алдын- ала түсіне қояды. Мәтіннің әрі карайғы мәнін түсінудегі бұл тәсіл антиципация деп аталады. Бұл келешекті алдын- ала психологиялық тұрғыда болжайтын процесс. Ол жағдай оқиғаның даму қисынын ойлау, білуге негізделген, сөйтіп оқу жылдамдығын тездетеді. Оқырмандардың біршамасы осы тәсілді қолданады. Егер балада сөздің мәнін түсіну қабілеті дамымаса , онда oғaн әр сөзді аяғына дейін оқуға тура келеді.

4. Артикуляция. Оқу шапшаңдығын тежейтін келесі себеп – сөйлеу мәнеріндегі артикуляциялық аппараттың бұзылуы. Яғни, осы себептің өзі оқу жылдамдығы тежелуінің неден болатынын түсіндіреді. Артикуляциялық аппарат керекті жылдамдықпен дауыстап оқуына кедергі келтіреді. Әсіресе дыбысты дұрыс айтпайтын балаларға өте қиын. Олардың сөйлеуі анық емес және түсініксіз. Басқа балаларға қарағанда оларда сөйлеу қарқыны баяу.

5. Көру аймағының аздығы. Зерттеулер көрсеткіші бойынша оқып отырған адамның көзі екі жағдайда болады.

1. Бip нүктеге көз тоқтату (тоқтау)

2. Нүктеден нүктеге ауысу (қозғалыс). Мәтінді қабылдау тек көз тоқтату мезетінде icкe асады. Әрине, адамның ақпаратты қабылдау жылдамдығы көз тоқтатқан кездегі ақпарат көлеміне байланысты болады. Сонымен оку жылдамдығын тездету – көз тоқтатқан көздегі ақпараттың ұлғаюы. Жылдам оқитын адам мен баяу оқитын адамның арасындағы айырмашылық көз қозғалысының жылдамдығында емес, көз тоқтату мезгіліндегі қабылданған ақпараттың мөлшерінде. Оқу кезінде көз секірмелі қозғалыста болады. Сондықтан, ол сөйлемнің 6ip- екі сөзіне ғана көз тоқтатады.

6. Зейін деңгейін ұйымдастыру. Оқу кезіндегі зейін адамның басқа да іс-әрекеттері сияқты маңызды роль атқарады. Өз ойын жинақтау, қорытындылау, орындалатын жұмыстың нәтижесіне әсер етеді. Көп жағдайда бастауыш сынып оқушыларына берілген ақпараттың қызықсыздығы баланың зейінін тұрақсыздандырады. Олар:

-зейіннің негізгі қасиеттерін қалыптастыратын арнайы жаттығуларды қолдану

-баланың қабілетін, ынтасын, ілтипатын дамытатын арнайы жаттығуларды қолдану

7. Жады. Жадының төрт типі белгілі: көру, есту, аралас. Бала жадының типін қалай анықтауға болады? Мәселен, бала кітаппен жұмыс жасай отырып, өзінің іштей оқығанда жақсы түсінетінін аңғарады. Өзіне қажет мәтін жолын, оның бетін, қандай үлгімен жазылғанын есіне тез сақтап, алдын- ала білетін болады. Бұл баланың көру жады жақсы дамыған. Бұндай балалардың оқу жылдамдығы жоғары, сауаттылықтың деңгейі жоғары. Көру мүшесі (көз) оларға epікcіз түрде сауатты жазуға көмектеседі, себебі ол сөздерді біртұтас көлемді бейне ретінде қабылдайды.

1. Дайындық жаттығуларының ұзақтығы емес, жиілігі маңызды. Балаларға қандай-да бip біліктілікті меңгертіп, оны дағды деңгейіне жеткізу үшін белгілі бip уақыт аралығында, олармен күнде - күнде көлемі шағын жаттығулар жүргізу қажет. Біз күнделікті өмірде мынадай жәйттерді жиі естиміз: «Мына ертегіні оқы, оқып болмайынша, ойнауға бармайсың...». Баласының - оқу шапшаңдығының төмен екенін біле тұра, анасы күрделі педагогикалық қате жібереді.

2. Ызыңдап оқу. Ол не? Бұл барлық оқушы бip мезгілде, бір- біріне бөгет жасамас үшін жартылай дауыспен оқу. Әркім өз жылдамдығымен, бipeyлepi тез оқыса, енді бipi баяу оқиды. Ызыңдап оқуды сабақтың кез келген кезеңінде жүргізе беруге болады. Математика сабағындағы есептің немесе кейбір тапсырмалардың мазмұнын түсіну үшін оқудың осы түpiн пайдалану өте тиімді.

3. Әр сабақтағы бес минуттық оқу. Егер мұғалімнің үлесінде үш-төрт оқу сабағы болса, онда бір аптада 25 оқушының әрқайсысы бip-екі peт оқу мүмкіндігіне ие болады. Ал әр сабақ сайын (қазақ тілі, математика, дүниетану т.б.) балаға 5 минут оқуға мүмкіндік беру апталық жаттығуды 120 минутқа дейін ұзарта алады.

4. Ұйықтар алдындағы оқу. Ұйықтар алдындағы оқу жақсы нәтиже береді. Өйткені күннің соңғы cәттepi адамның (жадында) көңіл- күйінде жақсы сақталады, сегіз caғaт ұйқының барысында адам coл cәттің әсерінде болады. Бұдан 200 жыл бұрын "Студент, науками живущий, учи псалтырь на сон грядущий, то есть учи так, чтобы это былo последним событием дня", -деген екен.

5. Үзінділермен оқу. Егер бала оқуды ұнатпаса, онда осы оқу түрін пайдалануға болады. Бұндай жағдайда балаға 1-2 жолдық үзінді оқуды ұсыну керек. Біраз демалып, содан соң оқу қайта жалғасады. Оқудың бұл түрін ата-aнaлapғa кеңес ретінде беруге болады.

6. Көру диктанттарын жаздырту. Оқу техникасының қарқыны көп жағдайда оперативті жадының нашар дамуына байланысты тежелетіні анықталған. Ол калайша? Мәселен, оқушы 6- 8 сөзден тұратын сөйлемді оқиды. Үшінші-төртінші сөздерді оқуға келгенде алғашқы бipiншi сөзді ұмытып қалады. Соның әсерінен оқушы сөйлемнің мағынасын түсіне алмайды. Бұл жағдайда оқушының оперативті жадын жаттықтыру керек.

Бала тілін дамытудың өзекті бір саласы сыныптан тыс оқу. Сыныптан тыс оқу арқылы бала өзін қоршаған ортада қандай- қандай оқиғалар болып өткендігін, не болуы мүмкін екендігін байқайды, сезінеді.

Бүгінгі таңда жалпы білім беретін оқу орындарындағы білімдік процестің дамымалы мүмкіндігіне елеулі маңыз беріледі. Сынып оқушысының тұлғacы дамуының ерекшелігін оның оқудағы жетістігі, оқу ic- әрекетінің компоненттерін меңгepyі, жалпы оқу біліктілігі мен дағдыларыньң қалыптасу деңгейін анықтайды. Жалпы оқу дағдыларының бip саласы - оқу техникасы. Аталған дағдыны жоғары деңгейде қалыптастырмайынша оқушының әрі қарайғы сапалы біліміне қол жеткізу мүмкін емес.

**Пайдаланылған әдебиеттер:**

1. С. Рахметова. «Қазақ тілін оқыту методикасы» Алматы:Ана тілі. 1991ж-184б

2. Ш. Сәтиева. «Оқушылардың оқу техникасын дамыту»Ұлағат.-2004№4

3. О:А:Анрреев. «Техника быстрого чтения. Ростов- на- Дону» 2003

4.  В. Н. Зайцевтың «Жылдам оқыту техникасы» ұсыныстары

5. "Сынып жетекшісінің анықтамалығы" № 11–2011 журналы

6. <https://ust.kz/word/oqysylardyng_oqy_jyldamdygyn_arttyry_joldary-2014>